เมื่อเวลา 09.45 น.วันที่ 1 ตุลาคม ที่วัดบวรนิเวศวิหาร สมเด็จพระญาณสังวรสมเด็จพระสังฆราชสกลมหาสังฆปริณายก เสด็จโดยรถพระประเทียบมายังห้องประชุมใหญ่ มหาวิทยาลัยมหามกุฏราชวิทยาลัย (มมร.) ประทานวโรกาสให้บุคคลต่างๆ ฯ ถวายสักการะ ถวายพระพร เนื่องในโอกาสคล้ายวันประสูติครบ 93 พรรษา ในวันที่ 3 ตุลาคม โดยมีพุทธศาสนิกชนรับเสด็จและถวายสักการะกว่า 500 คนพล.อ.สมคิด จงพยุหะ ตัวแทนพุทธศาสนิกชน เป็นตัวแทนกล่าวถวายพระพรว่า เนื่องในโอกาสวันคล้ายวันประสูติของสมเด็จพระสังฆราชในวันที่ 3 ตุลาคม ทรงมีพระชนมพรรษาครบ 93 พรรษา ขออัญเชิญคุณพระศรีรัตนตรัยและบารมีธรรมของสมเด็จพระสังฆราชคุ้มครองให้พระองค์ทรงมีพระพลามัยแข็งแรงและทรงมีพระชนมายุยืนนาน ขอทรงเป็นร่มโพธิ์ทองของพุทธศาสนิกชนตลอดไปผู้สื่อข่าวรายงานว่า หลังจากฯ แล้ว พุทธศาสนิกชนต่างได้รับแจกของที่ระลึกคือ สมุดภาพ 93 พรรษาสมเด็จพระสังฆราช หนังสือพระราชนิพนธ์สร้างบุญบารมี ภาพพระบาทสมเด็จพระเจ้าอยู่หัวทรงจูงข้อพระกรสมเด็จพระสังฆราช ภาพพระบรมฉายาลักษณ์ขณะทรงพระผนวชของพระบาทสมเด็จพระเจ้าอยู่หัว โดยมีสมเด็จพระสังฆราช ซึ่งขณะนั้นทรงเป็นพระอภิบาล (พระพี่เลี้ยง) ตามเสด็จ และพระผงไพรีพินาศ ซึ่งจนถึงเวลาสายๆ ก็ยังมีประชาชนจำนวนมากเดินทางมาขอรับของที่ระลึก
พุทธศาสนิกชนต่างได้รับแจกของที่ระลึกว่าเนื่องในโอกาสวันคล้ายวันประสูติครบกี่พรรษา 
สมุดภาพ 93 พรรษา